sino doon ang di niya mapaaayon sa kanyang maibigan? sino ang mangangahas na makipagsagutan makipagtalo sa kanya? sino ang humarap sa kanya na di niya napayuko? isang nagtatapang tapangan; isang palalo, hambog, walang galang! iyan ang hangal na laging lumilibak sa kanyang pagkapinuno. iyan ang nagdudunung dunungan na tumatawa sa palakad ng kanyang pamahalaan. iyan ang ulol na malaon nang iniibig niyang masukol sa isang sulok upang. maalis ang pagka ulol! salamat, at ngayo'nasukol na niya! ngayon niya malalasap ang tamis ng pakikipagtalo sa isang kapitang memo. ngayon sila magkakaalam at ngayon magbabayad ng mga utang ang hambog na iyan! pinanglisik ng kapitan ang kanyang mga mata, kinunot na mabuti ang noo at saka minasdan ang binata. talagang walang hiya, talagang hambog, talagang palalo! diyata'ang titig niyang iyon ay di man lang iginalang, hindi man lang inino? diyata'hindi man lang kumisap, diyata'ang ulo'hindi inayuko?